寄浙漕王子文野以思君令人老五字爲韻得詩五首  其五
作者：王邁
朝代：宋

paragraphs: 我本麋鹿羣，官職不要討。
儋石倘有儲，山林堪佚老。
焚香旦告天，非爲其私禱。
一願屢豐年，田疇足禾稻。
二願息兵戈，塗地無肝腦。
飲水樂在中，茹芝顔轉好。
篤信而好學，守死以善道。
佩此八字符，傳爲子孫寶。
作詩寫殷勤，未省蒙印可。